Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 2 Pv 182/14/1102	Bratislava II, 3.11.2014
EEČ : 2-9-292-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezamestnaný
v čase o 14.35 h dňa 12.02.2014 v Bratislave na Hradskej ulici pred rodinným domom č. 101 držal u seba alobalovú skladačku s obsahom 63 mg bieleho kryštalického materiálu obsahujúceho účinnnú látku metamfetamín v množstve väčšom ako 10 mg, čo predstavuje množstvo 1 minimálne jednorazovej dávky drogy,
pričom metamfetamín je zaradený podľa zákona č. 139/1998 Z. z. o omamných látkach, psychotropných látkach a prípravkoch do II. skupiny psychotropných látok,     

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Okresného riaditeľstva PZ Bratislava II, Odboru poriadkovej polície, Obvodného oddelenia PZ Bratislava – Vrakuňa, vydaným pod sp. zn. ORP-433/VK-B2-2014, podľa § 199 ods. 1 Trestného poriadku, bolo dňa 12.02.2014 začaté trestné stíhanie a uznesením zo dňa 19.03.2014 vydaným pod totožnou spisovou značkou podľa § 206 ods. 1 Trestného poriadku bolo vznesené obvinenie proti XXXXXXXXXXXXX pre úmyselný trestný čin – prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 191 ods. 1 Trestného zákona na tom skutkovom základe, ako je uvedený vo výrokovej časti tohto uznesenia.

Obvinený XXXXX je dôvodne podozrivý zo spáchania úmyselného trestného činu – prečinu nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona, za ktorý tento zákon v osobitnej časti ukladá trest odňatia slobody, ktorého horná hranica neprevyšuje päť rokov. 

Obvinený XXXXX sa priznal ku spáchaniu skutku, za ktorý je trestne stíhaný a oľutoval svoje konanie. Uviedol, že drogu si zakupil pri Pentagone pre vlastnú spotrebu. Keď išiel po Hradskej ulici, zbadal policajtov, drogu odhodil a dal sa na útek.

Obvineného zo spáchania predmetného skutku usvečuje tiež výsluch svedka XXXXX, znalecký posudok z odboru kriminalistika, odvetvia kriminalistická toxikológia a kriminalistická chémia, ako aj ďalší dôkazný materiál. 

Z doposiaľ vykonaného dokazovania v prípravnom konaní vyplýva, že vyššie uvedený skutok sa stal, tento vykazuje znaky trestného činu a z jeho spáchania je dôvodne podozrivý obvinený XXXXX. 

Podľa § 216 ods. l Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a) 	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b) 	nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c) 	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Podľa § 216 ods. 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Zo spisového materiálu tiež vyplýva, že obvinený nebol pred spáchaním skutku prejednávaný za priestupok, ako aj že nebol pred spáchaním skutku trestne stíhaný, resp. právoplatne odsúdený za trestný  čin. V súčasnosti je nezamestnaný. 

Obvinený sa k trestnému činu priznal, s uvedeným postupom podľa § 216 ods. 1 Trestného poriadku súhlasil, vyhlásil, že skutok spáchal a vzhľadom na vyššie uvedené skutočnosti, osobu obvineného, s prihliadnutím na jeho doterajší život a na okolnosti prípadu som dospela k záveru, že u obvineného XXXXXXXXXX sú splnené podmienky na rozhodnutie o podmienečnom zastavení trestného stíhania a toto rozhodnutie možno považovať za dostačujúce. 

Podľa § 216 ods. 2 Trestného poriadku som obvinenému súčasne určila skúšobnú dobu v trvaní jeden rok. 

Na základe vyššie uvedeného som rozhodla tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Vallová
prokurátorka